21.11.2024.

Kompanija Henkel Srbija osvojila nagradu za ekološki projekat

Projekat **„**Volim reku, a ti?’’ osvojio nagradu na festivalu **„**Kampanje sa svrhom’’

Beograd - Povodom Međunarodnog dana deteta, u Marsh Open Space-u proglašene su najbolje društveno odgovorne kampanje u Srbiji „Kampanje sa svrhom 2024“. Kompanija Henkel Srbija osvojila je nagradu za projekat čišćenja reka i jezera širom Srbije ’’Volim reku, a ti?’’ u kategoriji ECO (GREEN).

„Ponosni smo što je projekat *„*Volim reku, a ti?“, koji realizujemo u saradnji sa Savezom organizacija podvodnih aktivnosti Srbije, prepoznat i nagrađen za društvenu odgovornost. Ova nagrada nam je značajan podstrek za naše angažovanje i nastojanje da budemo pozitivan primer društveno i ekološki odgovornog poslovanja. Kroz ovaj projekat želimo da inspirišemo pojedince širom zemlje, da podignemo svest o važnosti očuvanja prirodnih bogatstava i motivišemo zajednice na aktivno delovanje.**“** izjavila je Aleksandra Radovanović, rukovodilac sektora za menadžment kategorija u kompaniji Henkel.

Projekat „Volim reku, a ti?” realizuje se već pet godina, i do sada je održano 30 akcija čišćenja jezera i reka u Srbiji, iz kojih je izvađeno više od 11 tona otpada. Ovaj projekat podržava Henkelov poslovni sektor Consumer Brands u sklopu kampanje „Promena počinje od nas“, koja ima za cilj očuvanje prirodnih bogatstava i vodenih površina širom Srbije.

Festival „Kampanje sa svrhom“ podstiče kompanije da realizuju i aktivno komuniciraju o projektima koji su u interesu društvenog napretka, i koji doprinose dobrobiti pojedinca i životne sredine.

O kompaniji Henkel

Henkel, sa svojim brendovima, inovacijama i tehnologijama, zauzima vodeće pozicije na tržištu širom sveta u industrijskom i potrošačkom sektoru. Poslovni sektor Adhezivi Tehnologije je globalni lider na tržištu lepkova, zaptivača i funkcionalnih premaza. Sa sektorom Consumer Brands, kompanija drži vodeće pozicije posebno u sektorima pranja veša i održavanja domaćinstva i nege kose na mnogim tržištima i kategorijama širom sveta. Tri najjača brenda kompanije su Loctite, Persil i Schwarzkopf. U fiskalnoj 2023. godini, Henkel je ostvario prodaju od preko 21,5 milijarde evra i prilagođeni operativni profit od oko 2,6 milijarde evra. Prioritetne akcije Henkel-a su uvrštene u nemački indeks DAX. Održivost ima dugu tradiciju u Henkel-u, a kompanija ima jasnu strategiju održivosti sa specifičnim ciljevima. Henkel je osnovan 1876. godine i danas zapošljava raznovrsni tim od više od 48.000 ljudi širom sveta - ujedinjen jakom korporativnom kulturom, deljenim vrednostima i zajedničkom svrhom: „Pioneers at heart for the good of generations“. Za više informacija, molimo vas posetite [www.henkel.rs](http://www.henkel.rs)

Kontakt Jelena Gavrilović Šarenac Ana Rončević

Telefon +381 60 207 22 09 +381 11 207 21 99

Email jelena.sarenac@henkel.com ana.roncevic@henkel.com